RESOLUCIÓN do 8 de xuño de 2001, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo do sector de mármores e pedras.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/08/2001

Visto o texto do convenio colectivo para o sector de mármores e pedras, con nº de código 3600965, que tivo entrada nesta delegación provincial o día 6-6-2001, subscrito en representación da parte económica pola Asociación Provincial de Materiales para la Construcción (Sección Mármoles y Piedra) e a Asociación Galega de Graniteros, e da parte social, polas centrais sindicais CC.OO., UGT e CIG, en data 30-5-2001, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 8 de xuño de 2001.
Antonio Coello Bufill
Delegado provincial de Pontevedra
Convenio colectivo provincial do sector de mármores e pedras de Pontevedra 2001
Artigo 1º.-Partes signatarias.
Son partes signatarias do presente convenio, dunha parte as centrais sindicais CC.OO., UGT e CIG, como representación laboral, e doutra parte a Asociación Provincial de Materiales para la Construcción (Sección de Mármoles y Piedras) e a Asociación Gallega de Graniteros, en representación empresarial.
Ambas se recoñecen mutuamente lexitimación para negocia-lo presente convenio.
Artigo 2º.-Eficacia e alcance obrigacional.
Dada a natureza normativa e eficacia xeral, que lle vén dada polo disposto no artigo 32 do Estatuto dos traballadores e pola representatividade das organizacións asinantes, o presente convenio obrigará a todo o persoal que, prestando os seus servicios nos centros de traballo establecidos ou que se establezan na provincia de Pontevedra, estea contratado
polas empresas comprendidas dentro dos seus ámbitos funcional, persoal e territorial.
Artigo 3º.-Ámbito funcional.
O presente convenio colectivo será de aplicación a todo o persoal que prestando os seus servicios nos centros de traballo establecidos ou que se establezan na provincia de Pontevedra, estea contratado polas empresas que se dediquen ás actividades de pedra e mármore, incluíndo as fábricas e talleres de serra e labra, tanto mecánica como manual, de acordo co estipulado no anexo II do convenio xeral da construcción, alínea a).
Artigo 4º.-Vixencia.
O presente convenio colectivo terá unha vixencia dun ano, desde o 1 de xaneiro ó 31 de decembro de 2001, e entrará en vigor ós 30 días da súa sinatura. Non obstante, as táboas salariais terán efectos desde o día 1 de xaneiro de 2001. En evitación do baleiro normativo que noutro caso se produciría unha vez rematada a súa vixencia inicial, ou a de calquera das súas prórrogas, continuará rexendo na súa totalidade, tanto no seu contido normativo como no obrigacional, ata que sexa substituído por outro.
Artigo 5º.-Procedemento de denuncia.
Para dar cumprimento ó previsto no artigo 85.2º d) do Estatuto dos traballadores, as partes signatarias fan constar expresamente que o presente convenio non precisa denuncia previa para inicia-la negociación do convenio que a substitúa.
Artigo 6º.-Condicións máis beneficiosas.
Tódalas melloras contidas no presente convenio establécense co carácter de mínimas. Os pactos ou situacións existentes en calquera empresa que impliquen condicións máis beneficiosas respecto das pactadas serán respectadas.
As condicións máis beneficiosas que, con carácter colectivo, estean recoñecidas en convenios colectivos de ámbito inferior e anteriores ó convenio xeral da construcción manteranse ata o vencemento dos ditos convenios. Unha vez producido este vencemento, as materias negociadas neste convenio xeral rexeranse polo disposto nel que, apreciando no seu conxunto e sendo posterior, sexa considerado norma máis favorable polas representacións asinantes.
Artigo 7º.-Comisión paritaria.
Establécese unha comisión paritaria con facultades para interpreta-lo contido do convenio, que estará composta por tres vocais titulares e un suplente por cada unha das representacións que tomarán parte na negociacion do convenio. Unha e outra poderán dotarse de asesores.
Artigo 8º.-Probas de aptitude.
1. As empresas, previamente ó ingreso, poderán realizar ós interesados as probas de selección prácticas e psicotécnicas que consideren necesarias para comprobar se o seu grao de aptitude e a súa pre
paración son as adecuadas á categoría profesional e posto de traballo que vaian desempeñar.
2. O traballador, con independencia da súa categoría profesional, antes da súa admisión na empresa, será sometido a un recoñecemento médico, segundo se establece no artigo seguinte.
3. Unha vez considerado apto, o traballador contratado deberá ser inscrito no libro de matrícula do centro de traballo correspondente, debendo achegar para isto a documentación necesaria e asinando nel.
Artigo 9º.-Recoñecementos médicos.
Tódalas empresas están obrigadas a solicitar das mutuas patronais un recoñecemento médico anual para os traballadores que presten os seus servicios nas empresas do sector, que será complementado cun segundo recoñecemento anual restrinxido á prevención de silicose, non alcanzando esta obriga a tódalas empresas que leven a efecto o dito recoñecemento polos seus propios medios ou a través dunha entidade aseguradora.
Os resultados serán facilitados inmediatamente ó traballador afectado cando o solicite.
Artigo 10º.-Contratación.
O contrato de traballo será subscrito entre a empresa e o traballador por escrito, con entrega a este dun exemplar dentro dos vinte días seguintes ó da súa incorporación, de acordo con calquera dos modelos aprobados por disposición de carácter normativo, que necesariamente deberá ser inscrito na oficina de emprego.
a) Contrato para traballo fixo de obra:
É o contrato que ten por obxecto a realización dunha obra ou traballo determinados e formalizarase sempre por escrito.
A duración do contrato e o cesamento do traballador axustaranse a algún destes supostos:
Primeiro.-Con carácter xeral, o contrato é para unha soa obra, con independencia da súa duración, e terminará cando finalicen os traballos do oficio e categoría do traballador na dita obra.
-O cesamento dos traballadores deberá producirse cando a realización paulatina das correspondentes unidades de obra fagan innecesario o número dos contratados para a súa execución, debendo reducirse este de acordo coa diminución real do volume de obra realizada.
-O cese dos traballadores fixos de obra por terminación dos traballos do seu oficio e categoría, deberá comunicarse por escrito ó traballador cunha antelación de 15 días naturais. Non obstante, o empresario poderá substituír este aviso previo por unha indemnización equivalente á cantidade correspondente ós días de aviso previo omitidos, calculada sobre os conceptos salariais das táboas do convenio, todo isto sen prexuízo da notificación escrita do cesamento. A citada indemnización deberá incluírse no recibo de salarios coa liquidación correspondente ó cesamento.
Segundo.-Non obstante o anterior, logo de acordo entre as partes, o persoal fixo de obra poderá prestar servicios a unha mesma empresa e en distintos centros de traballo dunha mesma provincia durante un período máximo de tres anos consecutivos sen perde-la dita condición e devengando os conceptos com-
pensatorios que correspondan polos seus desprazamentos.
-Neste suposto, a empresa deberá comunicar por escrito o cesamento do traballador antes de cumprirse o período máximo de tres anos fixados no parágrafo anterior. Cumprido o período máximo de tres anos, se non mediara comunicación escrita do cesamento, o traballador adquirirá a condición de fixo. En canto ó aviso previo do cesamento, observarase o pactado no suposto primeiro.
Terceiro.-Se se producise a paralización temporal dunha obra por causa imprevisible para o empresario principal e allea á súa vontade, tras dar conta a empresa á representación dos traballadores do centro ou, no seu defecto, á comisión paritaria provincial, operarán a terminación de obra e cesamento previstos no suposto primeiro. A representanción dos traballadores do centro ou, no seu defecto, a comisión paritaria, disporá, no seu caso, dun prazo máximo improrrogable dunha semana para a súa constatación contando desde a notificación. O empresario contrae tamén a obriga de ofrecer de novo un emprego ó traballador cando as causas de paralización da obra desapareceran. A obriga entenderase extinguida cando a paralización se converta en definitiva. Logo de acordo entre as partes, o persoal afectado por esta terminación de obra poderá incluírse no regulado no suposto segundo.
-Este suposto non poderá ser de aplicación en casos de paralización por conflicto laboral.
Nos supostos primeiro, segundo e terceiro establécese unha indemnización por cesamento do 4,5% calculada sobre os conceptos salariais das táboas do convenio devengados durante a vixencia do contrato.
b) Outras modalidades de contratación:
1. Os traballadores que formalicen outros contratos dos regulados nos reais decretos 2546/1994 e a Lei 42/1994, ou normas que os substitúan terán dereito, unha vez finalizado o contrato correspondente por expiración do tempo convido, a percibir unha indemnización por conclusión do 7% se a duración fora inferior a 181 días e do 4,5% se a duración fora igual ou superior a 181 días, calculada sobre os conceptos salariais das táboas do convenio aplicables devengados durante a vixencia do contrato.
Estes contratos formalizaranse sempre por escrito.
2. As empresas afectadas por este convenio, cando contraten os servicios de empresas de traballo temporal, garantirán que os traballadores postos á súa disposición teñan os mesmos dereitos laborais e retributivos que lles correspondan ós seus traballadores en aplicación do seu correspondente convenio colectivo ou pacto de empresa. Esta obriga constará expresamente no contrato de posta a disposición celebrado entre a empresa de traballo temporal e a empresa usuaria.
Artigo 11º.-Contratos de duración determinada do artigo 15.1º b) E.T.
1. Cando o contrato de duración determinada previsto na alínea 1º b) do artigo 15 do Estatuto dos traballadores se concerte para cubrir postos en centros de traballo que non teñan a consideración de obra, nese suposto, a duración máxima do contrato poderá ser de 12 meses dentro dun período de 18 meses.
No caso de que se concerten por un período inferior a 12 meses poderán ser prorrogados mediante acordo das partes, sen que a duración total do contrato poda exceder do dito límite máximo. O período de 18 meses computarase a partir da data da causa ou circunstancia que xustifique a súa utilización.
2. A indemnización por conclusión destes contratos será a prevista na alínea b), do artigo 10º do presente convenio provincial
Artigo 12º.-Procedemento de ascensos.
Os ascensos suxeitaranse ó réxime seguinte:
1) O ascenso dos traballadores a tarefas ou postos de traballo que impliquen un mando ou especial confianza serán de libre designación e revogación polas empresas.
2) Para ascender, cando proceda, a unha categoría profesional superior, establecerá a empresa sistemas de carácter obxectivo; podendo tomar como referencia, entre outras, as seguintes circunstancias:
a) Titulación adecuada.
b) Coñecemento do posto de traballo.
c) Historial profesional.
d) Ter desempeñado funcións de superior categoría.
e) Superar satisfactoriamente probas que se propoñan, que deberán se-las adecuadas ó posto de traballo que se vai desempeñar.
Artigo 13º.-Retribucións salariais.
Aplicarase un incremento económico do 3,5% sobre os conceptos de salario base, gratificacións extraordinarias, complementos salariais e extrasalariais.
No suposto de que o incremento anual do IPC ó 31 de decembro de 2001 sexa superior ó 2,5%, efectuarase unha revisión salarial no exceso sobre a dita porcentaxe afectando os conceptos previstos no primeiro parágrafo deste artigo. A revisión levarase a cabo unha vez que constate oficialmente o INE o IPC real de 2001 e aboarase con efectos de primeiro de xaneiro do dito ano. Cando proceda a aplicación desta cláusula, os atrasos devengados serán aboados duna soa vez.
Artigo 14º.-Antigüidade consolidada.
Xúntase táboa (anexo), coas antigüidades xa consolidadas con data 21 de novembro de 1996.
Os importes da táboa, manteranse invariables e por tempo indefinido como complemento retributivo ad personam, é dicir, non sufrirán modificacións en ningún sentido e por ningunha causa. Este complemento retributivo reflectirase nos recibos de salario coa denominación de antigüidade consolidada.
Artigo 15º.-Gratificacións extraordinarias.
1. O traballador terá dereito exclusivamente a dúas gratificacións extraordinarias ó ano, que se aboarán nos meses de xuño e decembro, antes dos días 30 e 20 de cada un deles, respectivamente.
2. As ditas pagas extraordinarias non se devengarán mentres dure calquera das causas de suspensión de contrato previstas no artigo 45 do Estatuto dos traballadores.
3. A contía das pagas extraordinarias de xuño e decembro será igual a unha mensualidade da táboa de salarios anexa a este convenio, máis a antigüidade consolidada, se é o caso.
Artigo 16º.-Premio de puntualidade e asistencia.
Establécese un premio de puntualidade e asistencia para todo o persoal afectado polo presente convenio.
O dito premio consistirá nunha cantidade mensual de 6.426 pesetas, e a súa percepción estará suxeita ás seguintes regras:
1. Entenderase por falta de puntualidade cando o traballador non estea no seu posto de traballo ou tarefa, no momento de comeza-la xornada laboral. Tamén se considerará falta de puntualidade a súa incorporación ata 30 minutos despois de iniciada a mencionada xornada de traballo.
2. Nos supostos anteriores, o traballador perderá o 5% do premio de puntualidade e asistencia por cada un dos atrasos.
3. Se a incorporción do traballador se produce despois dos primeiros 30 minutos de comezada a xornada laboral, considerarase como falta de asistencia de media xornada, perdéndose o 10% do premio cada vez que se produza a dita falta.
4. No caso de ausencias xustificadas, a cantidade de 6.426 pesetas raterase atendendo ós días efectivamente traballados.
5. A falta de asistencia por causa non xustificada dunha xornada de traballo ocasionará a perda do 25% do premio.
6. As licencias establecidas no presente convenio provincial, convenio xeral da construcción e Estatuto dos traballadores non serán consideradas como falta de puntualidade e asistencia.
Artigo 17º.-Incentivos.
As empresas afectadas por este convenio, con exclusión dos talleres de mármores que non teñan teares nin máquinas cortabloques, aboarán ós seus
traballadores de fábrica ou taller un incentivo por cada día de traballo efectivo de 8 horas ou proporcional de 528 pesetas por día de traballo efectivo ou proporcional. Nos talleres de mármores indicados, o incentivo será de 150 pesetas, por día de traballo efectivo ou proporcional.
As empresas que teñan establecido ou establezan no futuro sistemas de medida da productividade conforme as disposicións legais vixentes, garantirán que os seus traballadores poidan alcanzar como mínimo a cantidade sinalada no parágrafo anterior á actividade de 70 ou 120 segundo sistema.
Artigo 18º.-Transporte.
Establécese un complemento de locomoción ou transporte que se percibirá con independencia do medio empregado polo traballador para o seu desprazamento, mesmo cando utilice medios de transporte propios da empresa.
As sumas percibidas por este concepto non terán a consideración de salario para ningún efecto, polo que non se computará para o cálculo da antigüidade, gratificacións extraordinarias, etc...
En cumprimento do artigo 55.2.bis do convenio xeral da construcción, os complementos extrasalariais sumados non deberán exceder para o ano 2001, o 7% do total anual das táboas do convenio, para cada categoría ou nivel retributivo.
Artigo 19º.-Traballo en alturas, penosos, tóxicos e perigosos.
Aqueles traballadores que executen os seus labores a 5 ou máis metros de altura sobre o baleiro, terán dereito a que se lles aboe o correspondente complemento de altura, que se establece no 20% do salario base da súa categoría.
No caso de traballos penosos, tóxicos e perigosos observarase o previsto no artigo 62 do convenio xeral da construcción.
Artigo 20º.-Traballos nocturnos.
O persoal que traballe entre as vintedúas horas e as seis horas da mañá percibirá un complemento de traballo nocturno equivalente ó 25% do salario base da súa categoría. Respectaranse as condicións máis beneficiosas.
Se o tempo traballado no período nocturno fose inferior a catro horas, aboarase o complemento sobre o tempo traballado efectivamente. Se as horas nocturnas exceden de catro, aboarase o complemento correspondente a toda a xornada traballada.
Cando existan dúas quendas, e en calquera deles se traballe soamente unha hora do período nocturno, non será aboada esta con complemento de nocturnidade.
Artigo 21º.-Retribución das horas extraordinarias.
Cada hora de traballo que se realice sobre a duración máxima da semana ordinaria de traballo aboarase cun incremento do 75% sobre o salario que
lle correspondería a cada hora ordinaria. As horas extras realizadas en sábado incrementaransen un 85% e as realizadas en domingos ou festivos o incremento será do 100%.
As empresas, sempre e cando non se perturbe o normal proceso productivo, poderán compensa-la retribución das horas extraordinarias por tempo equivalente de descanso.
No suposto de que se realizara a compensación prevista no parágrafo anterior, as horas extraordinanas compensadas non se computarán para os efectos dos límites fixados para elas no número 2º do artigo 67 do convenio xeral.
Artigo 22º.-Complemento de prestación de IT.
En caso de baixa hospitalaria, as empresas completarán ós traballadores afectados a prestación económica por incapacidade temporal que por enfermidade común ou accidente laboral aboe a Seguridade Social ou mutua patronal, ata chegar ó 100 por 100 da base de cotización que corresponda en cada caso:
a) Mentres dure a permanencia no centro hospitalario.
b) En caso de que, finalizada esta, se lle prescriba unha convalecencia domiciliaria, ampliaráselle a cincuenta (50) días máis.
c) En ámbolos casos conxuntamente a duración máxima deste dereito será de cen (100) días.
d) Estas circunstancias acreditaranse documentalmente.
No caso de accidente laboral producido no centro de traballo, in itinere ou enfermidade profesional derivada de silicose, aboarase un complemento de 1.102 pesetas, por día desde o primeiro día de producida a baixa.
Artigo 23º.-Indemnización.
1. Establécense as seguintes indemnizacións para tódolos traballadores afectados por este convenio:
a) En caso de morte derivada de enfermidade común ou accidente non laboral, o importe dunha mensualidade de tódolos conceptos das táboas do convenio aplicable, vixentes en cada momento.
b) En caso de morte, incapacidade pemanente total, absoluta ou grande invalidez, derivadas de accidente de traballo ou enfermidade profesional 6.000.000 de pesetas no 2001.
Para os demais casos de invalidez, a indemnización será proporcional.
2. Agás designación expresa de beneficiarios polo asegurado, a indemnización farase efectiva ó traballador accidentado, ou no caso de morte, ós beneficiarios do traballador, segundo as normas da Seguridade Social.
Artigo 24º.-Xornada.
1. A xornada ordinaria de traballo será de 40 horas semanais de traballo efectivo, de luns a venres, en xornada partida e 40 horas semanais de trahallo efectivo en xornada continuada.
2. A xornada ordinaria anual durante 2001 será de 1.756 horas.
3. Para adapta-la xornada ás 1.756 horas de xornada ordinaria anual acordadas para o ano 2001, fíxanse como festivos do convenio e aboables para tódolos efectos, os días seguintes: 30 de abril, 17 de maio, 18 de maio, 17 de agosto, 2 de novembro, 7 de decembro, 21 de decembro (4 horas), 24 de decembro e 31 de decembro. Estes días, así emesmo non serán computables para os efectos do desfrute das vacacións.
Nos concellos onde a festa local coincidise co día non laborable ou festivo de convenio, pasarase ó día inmediatamente seguinte. Nos concellos que a continuación se relacionan fíxanse como festivos os seguintes días: Cuntis 16 de agosto, Marín 10 de setembro, Mondariz Balneario 12 de febreiro, Vilaboa 22 de xaneiro.
De común acordo entre empresarios e a representación dos traballadores, poderán modificarse os días de compensación.
4. Na sección de serradoiros de bloques, realizaranse tres quendas rotatorias, de acordo coa legalidade vixente.
5. Nas demais seccións, sempre que se estea facendo xomada partida, poderá cambiarse a quendas de mañá e tarde por períodos de tempo deteminados, logo información ós representantes sindicais e de acordo co persoal afectado.
6. O persoal técnico e administrativo desfrutará de xornada continuada desde o 1 de xuño ó 15 de setembro, garantíndose os servicios mínimos de cada empresa mediante quendas deste persoal a xornada partida.
7. En cada centro de traballo, a empresa exporá en lugar visible o calendario laboral pactado a nivel de convenio ou o pactado no propio centro de traballo.
Artigo 25º.-Vacacións.
1. O persoal afectado polo.presente convenio, sexa cal sexa a súa modalidade de contratación laboral, terá dereito ó desfrute dun período de vacacións anuais retribuídas de trinta días naturais de duración. Con vixencia exclusiva para 2001, para efectos de adapta-la xornada ás 1.756 horas anuais acordadas, desfrutaranse 21 días laborables, iniciándose en calquera caso, o seu desfrute en día laborable.
2. As vacacións desfrutaranse por anos naturais. O primeiro ano de prestación de servicios na empresa, só se terá dereito ó desfrute da parte proporcional correspondente ó tempo realmente traballado durante o dito ano.
3. O dereito a vacacións non é susceptible de compensación económica. Non obstante, o persoal que cause baixa na empresa no transcurso do ano terá dereito ó aboamento do salario correspondente á parte de vacacións devengadas e non desfrutadas correspondentes a todo o contrato en vigor, como concepto de liquidación pola súa baixa na empresa.
4. Para efectos do devengo de vacacións, considerarase como tempo efectivamente traballado o correspondente á situación de incapacidade temporal, sexa cal fose a súa causa. Non obstante, dado que o dereito ó desfrute de vacacións caduca co transcurso do ano natural, perderase este ó vencemento deste o traballador continuase de baixa, aínda que manterá o dereito a percibi-la diferencia entre a retribución de vacacións e a prestación de I.T.
5. Unha vez iniciado o desfrute do período regulamentario de vacacións, se sobrevén a situación de incapacidade temporal, a duración desta computarase como días de vacacións, sen prexuízo do dereito do traballador a percibi-la diferencia entre a retribución correspondente a vacacións e a prestación de I.T.
6. Se a I.T. se producise despois de pactada a data de inicio para o desfrute individual das vacacións e antes de chega-la dita data, o traballador manterá o dereito a desfruta-las vacacións ata o transcurso do ano natural, acordándose un novo período de desfrute despois de producida a alta da I.T.
O parágrafo anterior non será de aplicación nos supostos de vacacións colectivas de todo un centro de traballo.
6. O desfrute das vacacións, como norma xeral e salvo pacto en contrario, terá carácter ininterrompido.
7. A retribución das vacacións consistirá na cantidade fixa establecida na táboa salarial anexa, máis a antigüidade consolidada, se é o caso.
A dita táboa anexa é o resultado da suma de once mensualidades de salario, máis vacacións, e dividido todo entre doce.
Artigo 26º.-Permisos e licencias.
O traballador, logo de aviso de alomenos 48 horas, salvo acreditada urxencia, e xustificación posterior, atópase facultado para ausentarse do traballo, mantendo o dereito á percepción de todos aqueles conceptos retributivos que non se atopen vinculados de forma expresa á prestación efectiva da actividade laboral, por algún dos motivos e o tempo seguinte:
a) Matrimonio do traballador: 15 días naturais.
b) Matrimonio de fillos/as ou irmáns/ás: 1 día natural. Se se produce fóra da provincia onde o traballador/a ten o seu centro de traballo: 2 días naturais.
c) Enfermidade grave do cónxuxe ou compañeiro/a, se é o caso, pais, ou fillos/as: 6 días naturais. Fóra da provincia: 7 días naturais.
d) Enfermidade grave de irmáns: 2 días naturais.
e) Maternidade da esposa (ou compañeira, se é o caso): 6 días naturais.
f) Morte do cónxuxe (ou compañeiro/a, se é o caso) ou fillos/as: 6 días naturais.
g) Morte de pais: 4 días naturais.
h) Morte de avós, netos, irmáns, pais políticos ou fillos/as políticos/as: 2 días naturais.
No caso de que exista convivencia ampliarase a licencia ata 4 días naturais
i) Morte de irmáns/ás políticos, tíos/as, e tíos/as políticos:1 día natural.
j) Traslado de domicilio habitual: 3 días naturais. Fóra da provincia: 5 días naturais.
Artigo 27º.-Axudas de custo.
A contía das axudas de custo será a seguinte:
* Axuda de custo completa: 3.452 pesetas.
* Axuda de custo media: 1.369 pesetas.
Artigo 28º.-Xubilación.
Recoñécense tres clases distintas de xubilación:
a) Xubilación voluntaria anticipada.
1. Os traballadores que teñan cumprido 63 anos e non teñan 65 cando soliciten a xubilación, e esta sexa posible, terán dereito á percepción das indemnizacións económicas que se establecen a continuación en función da idade do traballador e dos seus anos de antigüidade na empresa:
Antigüidade na empresa
Idade
Meses de indemnización
2 a 5 anos
63
2 meses
6 a 10 anos
63
3 meses
11 a 20 anos
63
4 meses
21 a 30 anos
63
5 meses
Máis de 30 anos
63
6 meses
2 a 5 anos
64
1 mes
6 a 10 anos
64
2 meses
11 a 20 anos
64
3 meses
21 a 30 anos
64
4 meses
Máis de 30 anos
64
5 meses
As cifras da columna da dereita indican o número total de meses de salario en que se cuantifica a indemnización.
O salario mensual refírese á xornada normal, excluíndo, se é o caso, as horas extraordinarias.
2. Os requisitos necesarios para que naza tal dereito son os seguintes:
a) Que se efectúe de mutuo acordo entre a empresa e o traballador xubilable.
O acordo recollerase por escrito, establecendo claramente a cantidade que corresponde en concepto de indemnización, conforme á táboa anterior.
b) Que o traballador leve dous anos, como mínimo, de servicio ininterrompido na empresa obriga ó pagamento da indemnización, no momento de solicita-la xubilación anticipada.
3. A xubilación voluntaria anticipada, nos termos establecidos e coa indemnización que proceda, en todo caso, segundo a táboa anterior, comprometerá o empresario a dar ocupación a outro traballador polo tempo estricto que faltase ó xubilable para cumpri-los 65 anos. A contratación do traballador sustituto deberá facerse conforme a unha das modalidades de contratación temporal ou eventual previstas, en cada momento, pola lexislación vixente, e pola súa vez, cos seguintes condicionamentos:
a) Que non exista na empresa persoal fixo do cadro dispoñible, en expectativa de destino ou realizando outras funcións distintas ás da súa categoría laboral, para cubri-la vacante producida.
O acordo da empresa e o traballador xubilable deberá ser comunicado de inmediato, se é o caso, ós representantes dos traballadores no seo da empresa ou centro de traballo correspondente.
b) A contratación do traballador substituído farase para o posto e categoría profesional máis acorde coas necesidades da empresa, deixando a salvo as expectativas de promoción dos restantes traballadores da empresa de que se trate.
4. No caso de que a indemnización pactada entre a empresa e traballador xubilable fose superior á anteriormente establecida, a duración do contrato temporal ou eventual do traballador substituído poderá reducirse en tantos meses cantas mensualidades de máis se aboen en concepto de indemnización.
b) Xubilación anticipada ós 64 anos como medida de fomento de emprego:
Observarase o disposto ó respecto no Real decreto 1194/1985, do 17 de xullo.
c) Xubilación forzosa.
Como política de fomento de emprego e por necesidades do mercado de traballo no sector, e con independencia das dúas clases de xubilación a que se refiren os puntos inmediatamente anteriores, establécese a xubilación forzosa ós sesenta e cinco anos de idade, salvo pacto individual en contrario, dos traballadores que teñan cuberto o período mínimo legal de carencia para obtela.
Aqueles traballadores que se xubilen ós 65 anos de idade, cunha antigüidade na empresa superior ós 10 anos e inferior a 30, percibirán un premio de xubilación consistente en dúas mensualidades, que se incrementarán a dúas mensualidades e media cando a antigüidade sexa superior a 30 anos.
A xubilación ós 64 anos, segundo establece o Real decreto 1194/1985, do 17 de xullo, concede idénticos dereitos, se é o caso.
Artigo 29º.-Roupas de traballo.
As empresas facilitarán roupas de traballo ó persoal segundo se especifique para cada sección e das que a duración mínima será a que se sinala en cada caso:
Roupa
Parque. Bloques e teares
Serradoiros e pulidoras
Fundas e traxes
4 meses
4 meses
Mandís
4 meses
4 meses
Botas
4 meses
4 meses
Guantes
1 mes
1 mes
Zocos
12 meses
12 meses
Roupa
Cortadoras e acabamentos
Servicios auxiliares
Fundas e traxes
4 meses
4 meses
Mandís
4 meses
Botas
4 meses
4 meses
Guantes
1 mes
1 mes
Zocos
12 meses
Por cada peza de roupa non entregada nos prazos sinalados, o traballador poderá reclamar á empresa, e esta aboará as seguintes cantidades:
* Funda ou traxes: 5.441 pesetas.
* Mandís: 2.725 pesetas.
* Botas: 2.199 pesetas.
* Guantes: 1.076 pesetas.
* Zocos: 4.337 pesetas.
A entrega das botas excluirá a dos zocos e viceversa.
As empresas entregarán lentes de protección graduados ó persoal operario cando o posto de traballo o requira, e o solicite por prescrición facultativa.
Artigo 30º.-Pluriemprego.
As partes asinantes deste convenio estiman conveniente como regra xeral erradica-lo pluriemprego. Para isto estiman necesario que se apliquen co máximo rigor as sancións previstas na lexislación vixente nos casos de traballadores non dados de alta na Seguridade Social por estaren xa afiliados a outra empresa.
Para coadxuvar ó obxectivo de controla-lo pluriemprego, considérarase esencial o cumprimento exacto do requisito de dar a coñecer ós representantes legais dos traballadores, e á súa solicitude, os boletíns de cotización á Seguridade Social, así como os modelos de contrato de traballo escrito que se utilicen na empresa e os documentos relativos á terminación da relación laboral, conforme dispón o artigo 64.1.5 do Estatuto dos traballadores.
Artigo 31º.-Recibos de salarios.
De conformidade co previsto no artigo 1 da Orde do 27 de decembro de 1994, o recibo individual de salarios ó que se refire o número 1 do artigo 29 do Estatuto dos traballadores, axustarase, en principio, ó modelo establecido en cada empresa, sen prexuízo de que por acordo entre a empresa e os representantes legais dos traballadores se estableza outro modelo distinto nos termos previstos legalmente.
Artigo 32º.-Solución extraxudicial de conflictos laborais.
As partes asinantes asumen o contido do Acordo Interprofesional Galego sobre Procedementos Extraxudiciais de Solución de Conflictos de Traballo (AGA), publicado no Diario Oficial de Galicia do 8 de abril de 1992, que desenvolverá os seus efectos nos ámbitos do presente convenio, co alcance previsto no propio AGA.
Artigo 33º.-Cláusula de non aplicación do réxime salarial.
1. O incremento salarial pactado no presente convenio podería non aplicarse en todo ou en parte en caso de empresas das que a estabilidade no emprego puidera verse danada como consecuencia de tal aplicación.
2. Para acolllerse á dita inaplicabilidade a empresa deberá formula-la petición ante os representantes dos traballadores por un lado e ante a comisión paritaria por outro, xuntando a seguinte documentación:
a) Memoria explicativa da solicitude.
b) Documentación que acredite a causa invocada, entre a que necesariamente figurará a presentada ante a Axencia Estatal de Administración Tributaria e o Rexistro Mercantil referida ós tres últimos exercicios.
c) Proposta salarial alternativa que contemplará, en todo caso, a recuperación futura da perda salarial negociada.
d) Proposta de viabilidade para o futuro da empresa.
3. A empresa e os traballadores ou os seus representantes, poderán acadar acordo no prazo de 15 días, que deberá ser notificado á comisión paritaria, para que exerza o seu control e o acordo acade eficacia plena.
Disposición adicional
O presente convenio colectivo será redactado nas dúas linguas oficiais da Comunidade Autónoma de Galicia e publicado na mesma forma no BOP.
Táboa de salarios para o ano 2001
Categorías
Salario base
Pagas extras e vacacións
Complemento
asistencia
Incentivo
Complemento
transporte
Marmorerías
Resto
Marmorerías
Resto
Persoal técnico medio
Arquitectos e enxeñeiros técnicos
146.023
200.719
200.719
6.426
583
Profesores mercantís, técnicos titulados, graduados sociais
146.023
200.719
200.719
6.426
583
Categorías
Salario base
Pagas extras e vacacións
Complemento
asistencia
Incentivo
Complemento
transporte
Marmorerías
Resto
Marmorerías
Resto
ATS, mestres de ensino, mestres industriais
141.531
194.477
194.477
6.426
583
Administrativos
Xefe de primeira
143.070
196.616
196.616
6.426
583
Xefe de segunda
128.955
176.995
176.995
6.426
583
Oficial de primeira
119.785
164.248
164.248
6.426
583
Oficial de segunda
110.628
151.520
151.520
6.426
583
Auxiliares telefonistas
104.785
143.397
143.397
6.426
583
Aspirantes
85.988
113.500
113.500
6.426
447
Técnicos non titulados
Encargado xeral
136.710
189.554
189.554
6.426
583
Delineante superior
128.955
176.995
176.995
6.426
583
Delineante de primeira
119.785
164.248
164.248
6.426
583
Delineante de segunda
113.024
154.847
154.847
6.426
583
Calcador
104.785
143.397
143.397
6.426
583
Subalternos
Ordenanza, porteiro, garda xuramentado
104.911
143.573
143.573
6.426
583
Persoal de limpeza
104.911
143.573
143.573
6.426
583
Xefe de almacén
104.911
143.573
143.573
6.426
583
Botóns de 16 anos
75.960
99.561
99.561
6.426
447
Botóns de 17 anos
81.794
107.029
107.029
6.426
447
Almaceneiro
104.910
143.573
143.573
6.426
583
Operarios
Encargado de obra/xefe taller
3.877
5.350
5.467
6.426
150
528
583
Capataz-capataz de cuadrilla
3.755
5.175
5.291
6.426
150
528
583
Contramestre
3.693
5.092
5.208
6.426
150
528
583
Oficial de primeira
3.667
5.056
5.172
6.426
150
528
583
Oficial de segunda
3.602
4.965
5.080
6.426
150
528
583
Oficial de terceira-axudante
3.544
4.885
4.999
6.426
150
528
583
Peón especialista
3.511
4.842
4.955
6.426
150
528
583
Peón
3.496
4.818
4.934
6.426
150
528
583
Aprendiz ou pinche de 16 anos
2.660
3.532
3.649
6.426
150
528
447
Aprendiz ou pinche de 17 anos
2.713
3.607
3.722
6.426
150
528
447
Antigüidade consolidada ó día 21 de novembro de 1996
Categoría
2 anos
3 anos
4 anos
5 anos
Cada ano máis
Persoal técnico medio
Arquitectos e enxeñeiros técnicos
5.877
8.816
11.755
14.106
2.351
Profesores mercantís, técnicos titulados, graduados sociais
5.877
8.816
11.755
14.106
2.351
ATS, mestres de ensino, mestres industriais
5.688
8.532
11.376
13.651
2.275
Administrativos
Xefe de primeira
5.753
8.629
11.506
13.807
2.301
Xefe de segunda
5.158
7.737
10.317
12.380
2.063
Oficial de primeira
4.772
7.158
9.544
11.453
1.909
Oficial de segunda
4.386
6.579
8.773
10.527
1.755
Auxiliares telefonistas
4.140
6.210
8.280
9.936
1.656
Aspirantes
3.234
4.851
6.468
7.762
1.294
Técnicos non titulados
Encargado xeral
5.485
8.227
10.970
13.164
2.194
Delineante superior
5.158
7.737
10.317
12.380
2.063
Delineante de primeira
4.772
7.158
9.544
11.453
1.909
Delineante de segunda
4.487
6.731
8.974
10.769
1.795
Calcador
4.140
6.210
8.280
9.936
1.656
Categoría
2 anos
3 anos
4 anos
5 anos
Cada ano máis
Subalternos
Ordenanza, porteiro, garda xuramentado
4.145
6.218
8.291
9.949
1.658
Persoal de limpeza
4.145
6.218
8.291
9.949
1.658
Xefe de almacén
4.145
6.218
8.291
9.949
1.658
Botóns de 16 anos
2.812
4.217
5.623
6.748
1.125
Botóns de 17 anos
3.057
4.586
6.115
7.338
1.223
Almaceneiro
4.145
6.218
8.291
9.949
1.658
Operarios
Encargado de obra/xefe taller
154
232
309
371
62
Capataz-capataz de cuadrilla
149
224
298
358
60
Contramestre
147
220
293
352
59
Oficial de primeira
145
218
291
349
58
Oficial de segunda
143
214
285
342
57
Oficial de terceira-axudante
140
210
281
337
56
Peón especialista
139
208
278
333
56
Peón
138
207
277
332
55
Aprendiz ou pinche de 16 anos
99
149
199
238
40
Aprendiz ou pinche de 17 anos
102
152
203
244
41